32001R2241
L 303/8
JURNALUL OFÍCIAL AL UNIUNII EUROPENE
REGULAMENTUL (CE) NR. 2241/2001 AL CONSILIULUI
din 15 noiembrie 2001
de modificare a dreptului autonom din Tariful Vamal Comun care se aplică usturoiului clasificat cu codul NC 0703 20 00
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133,
având în vedere propunerea Comisiei,
întrucât:
(1)
Acordul sub forma unui schimb de scrisori dintre Comunitatea Europeană și Republica Argentina în cadrul articolului XXVIII din Acordul General pentru Tarife și Comerț (GATT) din 1994, în vederea modificării concesiilor referitoare la usturoi prevăzute în lista CXL anexată la GATT, a fost aprobat în numele Comunității prin Decizia 2001/404/CE (1).
(2)
Condițiile de import pentru usturoi au fost, prin urmare, modificate de la 1 iunie 2001. Noul sistem prevede aplicarea la importul usturoiului clasificat cu codul NC 0703 20 00, pe lângă un contingent GATT, un drept de import compus dintr-o taxă ad valorem de 9,6 % și o valoare specifică de 1 200 EUR pe tonă net.
(3)
Pentru a permite funcționarea efectivă a acestui sistem, este necesară creșterea dreptului autonom de vamă, stabilit în Tariful Vamal Comun, cu o valoare specifică egală cu dreptul convențional fără contingent, de la 1 iunie 2001,
ADOPTĂ PREZENTUL REGULAMENT:
Articolul 1
Dreptul autonom de vamă pentru usturoiul clasificat cu codul NC 0703 20 00 se compune dintr-o taxă ad valorem de 12 % și o valoare specifică de 1 200 EUR pe tonă net.
Articolul 2
Prezentul regulament întră în vigoare în a treia zi de la data publicării în Jurnalul Oficial al Comunităților Europene.
Se aplică de la 1 iunie 2001.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 15 noiembrie 2001.